CELEX: 62014CN0112
Language: mt
Date: 2014-03-07 00:00:00
Title: Kawża C-112/14: Rikors ippreżentat fis- 7 ta’ Marzu 2014 – Il-Kummisjoni Ewropea vs Ir-Renju Unit tal-Gran Brittanja u l-Irlanda ta’ Fuq

16.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/11
            
         Rikors ippreżentat fis-7 ta’ Marzu 2014 – Il-Kummisjoni Ewropea vs Ir-Renju Unit tal-Gran Brittanja u l-Irlanda ta’ Fuq
   (Kawża C-112/14)
   2014/C 184/14
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal, L. Armati, aġenti)
   
      Konvenut: Ir-Renju Unit tal-Gran Brittanja u l-Irlanda ta’ Fuq
   
      Talbiet tar-rikorrenti
   
   
               —
            
            
               tiddikjara li billi adottat u żammet fis-seħħ leġiżlazzjoni tat-taxxa li tikkonċerna l-għoti ta’ qligħ lil membri ta’ kumpanniji mhux residenti li tipprovdi għal differenza fit-trattament bejn attivitajiet domestiċi u dawk transkonfinali, ir-Renju Unit naqas milli jwettaq l-obbligi tiegħu taħt l-Artikolu 63 TFEU u l-Artikolu 40 taż-ŻEE jew, alternattivament, l-Artikolu 49 TFEU u l-Artikolu 31 taż-ŻEE;
            
         
               —
            
            
               tikkundanna lir-Renju Unit tal-Gran Brittanja u l-Irlanda ta’ Fuq għall-ispejjeż.
            
         
      Motivi u argumenti prinċipali
   
   
      
         Il-leġiżlazzjoni nazzjonali inkwistjoni
      
   
   It-Taqsima 13 tal-Att dwar it-Tassazzjoni tal-Qligħ Taxxabbli tal-1992 tipprovdi li meta ċertu tip ta’ kumpannija mhux residenti tagħmel profitti, dawn il-profitti jkunu taxxabbli immedjatament lill-azzjonisti u parteċipanti oħra li jkunu residenti fir-Renju Unit, indipendentement minn jekk dawn tal-aħħar jirċievux dħul.
   
      
         L-argument prinċipali
      
   
   Ir-residenti tar-Renju Unit ikunu responsabbli għat-taxxa fuq il-profitti ta’ ċerti kumpanniji mhux residenti li fihom huma jipparteċipaw, filwaqt li ma jkunux hekk responsabbli fil-każ li l-kumpanniji kkonċernati jkunu residenti fir-Renju Unit. Din id-differenza fit-tassazzjoni tista’ tiskoraġixxi lil persuni taxxabbli fir-Renju Unit milli jinvestu f’tali kumpanniji mhux residenti, bi ksur tal-Artikolu 63 TFEU u l-Artikolu 40 taż-ŻEE.
   Il-miżura inkwistjoni tista’ tipprekludi ċerti tipi ta’ evitar tat-taxxa u abbuż. Madankollu, l-applikazzjoni tagħha ma hijiex limitata għal każijiet ta’ evitar tat-taxxa jew abbuż u għaldaqstant il-miżura ma hijiex iġġustifikata.